Document ID: 32015D0137

SKLEP SVETA (EU) 2015/137
z dne 26. januarja 2015
o podaljšanju mandatov podpredsednika Urada za usklajevanje na notranjem trgu (znamke in modeli) in dveh predsedujočih odborom za pritožbe Urada za usklajevanje na notranjem trgu (znamke in modeli)
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 207/2009 z dne 26. februarja 2009 o blagovni znamki Skupnosti (1) in zlasti členov 125 in 136 Uredbe,
ob upoštevanju naslednjega:
(1)
Upravni odbor Urada za usklajevanje na notranjem trgu (znamke in modeli) (v nadaljnjem besedilu: Urad) je 18. novembra 2014 Svetu predložil predloge o podaljšanju mandatov podpredsednika Urada in dveh predsedujočih odborom za pritožbe Urada.
(2)
Mandate Christiana ARCHAMBEAUJA kot podpredsednika Urada ter Tomása DE LAS HERASA in Detlefa SCHENNENA kot predsedujočih odborom za pritožbe Urada bi bilo treba podaljšati za obdobje petih let ali do upokojitvene starosti, če upokojitveno starost dosežejo med novim mandatom -
SPREJEL NASLEDNJI SKLEP:
Člen 1
Mandat Christiana ARCHAMBEAUJA kot podpredsednika Urada se podaljša za obdobje od 1. decembra 2015 do 30. novembra 2020 ali do upokojitvene starosti, če upokojitveno starost doseže med novim mandatom.
Člen 2
Mandat Tomása DE LAS HERASA kot predsedujočega odboru za pritožbe Urada se podaljša za obdobje od 1. marca 2016 do 28. februarja 2021 ali do upokojitvene starosti, če upokojitveno starost doseže med novim mandatom.
Člen 3
Mandat Detlefa SCHENNENA kot predsedujočega odboru za pritožbe Urada se podaljša za obdobje od 1. novembra 2015 do 31. oktobra 2020 ali do upokojitvene starosti, če upokojitveno starost doseže med novim mandatom.
Člen 4
Ta sklep začne veljati 20 dni po objavi v Uradnem listu Evropske unije.
V Bruslju, 26. januarja 2015

Labels: 15